ITD คว้างานก่อสร้าง 2 โครงการ มูลค่ารวม 1.85 พันลบ.
ITD คว้างานก่อสร้าง 2 โครงการ มูลค่ารวม 1.85 พันลบ.
19 ส.ค. 2559

บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD เปิดเผยว่า บริษัทได้ลงนามในสัญญาก่อสร้างจำนวน 2 โครงการ มูลค่ารวม 1.85 พันล้านบาท ได้แก่ โครงการอาคารประกอบ  จำนวน 1 หลัง ของโรงพยาบาลจุฬาภรณ์ กรุงเทพมหานคร มูลค่า 335.98 ล้านบาท จากมูลนิธิจุฬาภรณ์ (โรงพยาบาลจุฬาภรณ์) โดยลงนามสัญญาเมื่อวันที่ 3 ส.ค. มีกำหนดระยะเวลาก่อสร้าง 420 วัน
สำหรับงานเป็นการปรับปรุงอาคารคลังพัสดุเดิม ให้เป็นอาคารบริการทางการแพทย์ ระยะที่  1   มีพื้นที่ใช้สอย ประมาณ 9,366 ตารางเมตร ประกอบด้วยงานโครงสร้าง งานสถาปัตยกรรม งานระบบสุขาภิบาล และระบบแก๊สทางการแพทย์ งานระบบป้องกันอัคคีภัย ระบบไฟฟ้าและงานระบบสื่อสาร งานระบบปรับอากาศและระบายอากาศ งานตกแต่งภายใน งานภูมิสถาปัตย์ และงานจัดซื้อครุภัณฑ์
และโครงการก่อสร้างทางหลวงพิเศษ ระหว่างเมือง สายบางปะอิน-สระบุรี-นครราชสีมา ตอนทางแยกต่างระดับสระบุรี ระหว่าง กม. 37+700.000 -กม. 41+300.000 ของกรมทางหลวง มูลค่างาน 1.51 พันล้านบาท โดยลงนามสัญญาเมื่อวันที่ 20 มิ.ย.59 มีกำหนดระยะเวลาก่อสร้าง 900 วัน
สำหรับงานดังกล่าวจะเป็นงานสะพานคอนกรีตอัดแรงจำนวน 12 แห่ง งานก่อสร้างถนน และขยายผิวจราจร งานโครงสร้างเชิงลาดจากคอสะพาน งานก่อสร้างท่อเหลี่ยม งานไฟฟ้าแสงสว่าง ป้ายจราจร งานสีตีเส้นจราจร งานวางท่อระบายน้ำ งานระบบระบายน้ำบนสะพาน และงานอื่น ๆ